GiliGold/VAD_KnessetCorpus huggingface dataset:
יצחק וקנין: היתה רכישה גדולה, והדבר הזה היה בוויכוח גדול בוועדת הכספים.
יצחק וקנין: בסופו של דבר במקרה הספציפי משה גפני ואני הכרענו את ההצבעה לטובת הרכישה.
יצחק וקנין: למחרת כשירדנו לוועדת החוץ והביטחון כדי לאשר סופית את הדבר הזה בוועדה המשותפת, שוב נוצרה שם בעיה.
יצחק וקנין: אני חושב שמאחר שהנושא הוא תקציבי פרופר, ראוי שיושב-ראש ועדת הכספים יהיה אחראי על הנושא הזה.
יצחק וקנין: זה לא נוגע בנושאים ביטחוניים.
יצחק הרצוג: כשאני נכנסתי לכנסת, ועדת הכספים עמדה בראש.
צחי הנגבי: אני לא רוצה להיכנס לעומק הסוגיה, רק אזכיר שהוועדה הזאת, הוועדה המשותפת, היא הוועדה היחידה בכנסת שעיניה שוזפות את תקציב המוסד, תקציב השב"כ, תקציב הוועדה לאנרגיה אטומית, דברים שלא מגיעים לא למליאת ועדת החוץ והביטחון ולא למליאת ועדת הכספים.
צחי הנגבי: היא עוסקת בעוד כמה תחומים בעלי חשיבות.
דוד רותם: אז איך לא מכניסים את טיבי לוועדה הזאת?
צחי הנגבי: טיבי היה מרכז הוועדה במשך כמה קואליציות.
צחי הנגבי: לכן קיים שוויון בחברים, מכיוון שצריכים לראות את הראייה הכוללת.
צחי הנגבי: אבל רוב חברי ועדת הכספים שהם חברים בוועדה הזאת לא עוסקים בסוגיות הספציפיות שבאות בפני הוועדה כמעט אף פעם, עד לרגע הזה.
צחי הנגבי: אבל המחוקק קבע, ובצדק, שהם יהיו שם.
צחי הנגבי: יו"ר הוועדה חייב להיות זה שיש לו ראייה יותר כוללת בפרספקטיבה רחבה ולכן להערכתי גם יו"ר ועדת הכספים ויתר.
צחי הנגבי: למעשה משה גפני כבר היה יו"ר הוועדה כאשר הדבר הזה הוחלט.
צחי הנגבי: הוא קיבל את זה כי הוא ראה את זה כדבר נכון, וכך זה מאז.
צחי הנגבי: אני חושב שראוי שזה יישאר כך.
מאיר שטרית: לא רק זאת, ואני מחזק את דבריך, עד שנכנסתי לעניין שרציתי להיות יו"ר הוועדה ואכן הייתי, היו"ר היה יו"ר ועדת החוץ והביטחון.
מאיר שטרית: להזכירך, לפניי היו"ר היה אליהו בן-אלישר, שהיה יו"ר ועדת החוץ והביטחון, ואני הייתי ממלא מקומו.
מאיר שטרית: אבל יושבי הראש עד לתיקון שלי היו מטעם ועדת החוץ והביטחון.
צחי הנגבי: סיבכת אותנו, ועכשיו אנחנו מתקנים את העיוות ההיסטורי הזה.
צחי הנגבי: בנושא הזה נדון בישיבה הקרובה ככל שנוכל לעשות את זה מהר.
צחי הנגבי: אין לנו צורך בהצבעה.
צחי הנגבי: הנושא הבא על סדר-היום, קביעת ועדה לדיון בהצעת חוק מבקר המדינה (תיקון – הצעת מועמדים לכהונת מבקר המדינה), התשע"ג-2013.
צחי הנגבי: זו הצעת חוק של חבר הכנסת משה גפני וקבוצת חברי הכנסת.
אורי מקלב: יריב לוין נמצא פה, כדאי להזכיר אותו.
צחי הנגבי: אני לא יודע מי החברים בקבוצה.
צחי הנגבי: המלצת הלשכה המשפטית - -
<ארבל אסטרחן: זו טעות, זה לא נכון שזאת היתה ההמלצה.
צחי הנגבי: נשמעה הצעה להעביר את ההצעה לוועדה לביקורת המדינה.
צחי הנגבי: יו"ר הוועדה לענייני ביקורת המדינה מבקש להעביר את הצעת החוק אליו.
צחי הנגבי: יו"ר ועדת הפנים והגנת הסביבה טוענת כי ההצעה להעביר אליה את הנושא היתה כנראה בטעות, ולכן אנחנו צריכים לתקן את הטעות הזאת ולהעביר את הנושא לוועדה שתחליט הוועדה.
יריב לוין: אני מציע להעביר לוועדת החוקה, ואני אומר גם למה.
יריב לוין: החוק הזה הוא חוק שעוסק בסוגיה שאיננה נוגעת בכלל לעבודת המבקר, אלא להליכי בחירת מבקר המדינה, וחוק זהה לו שעוסק בסוגיית הליכי בחירת הנשיא, שההליכים הם זהים פה בכנסת, הועבר לוועדת החוקה.
יריב לוין: לכן אין שום היגיון להסדיר את שני הנושאים האלה באופן שונה זה מזה, ולכן נכון וראוי ששניהם יידונו באותו מקום ואחר כך תובא בפני הכנסת הצעה שמבטיחה שתהיה אחדות בתהליכי הבחירה בשני הנושאים האלה.
יריב לוין: לכן אני מבקש להעביר גם את העניין הזה לדיון בוועדת החוקה.
יריב לוין: הנושא של נשיא המדינה הועבר לוועדת החוקה מכיוון שמדובר בתיקון לחוק יסוד.
יריב לוין: לכן אני חושב שנכון שהחוק הזה ילך אחריו ולא בדרך אחרת.
צחי הנגבי: יו"ר ועדת החוקה, האם יש לך משהו לומר בעניין?
דוד רותם: אני אי-פעם יכול לומר על משהו שיריב אומר שזה לא מדויק?
צחי הנגבי: האם יש דעות אחרות?
צחי הנגבי: אם כך, אנחנו נצביע בעד אישור ההצעה להעביר את הדיון בהצעת החוק לוועדת החוקה, חוק ומשפט.
אברהם מיכאלי: מי מייצג את הוועדה לביקורת המדינה?
יריב לוין: זה לא שייך לביקורת.
<ארבל אסטרחן: אם זה היה עצמאי, אם היה רק החוק הזה, זה היה מתאים לביקורת המדינה.
<ארבל אסטרחן: אבל היות שזה הולך עם החוק הנוסף, שצריך להיות בוועדת החוקה בגלל שזה חוק יסוד, אז עדיף שהם ילכו ביחד.
אורי מקלב: לא הבנתי מה שאת אומרת.
<ארבל אסטרחן: זה בדיוק אותו הסדר, איך מקיימים בכנסת את הגשת המועמדים.
אברהם מיכאלי: אז נשאיר את זה בוועדת הכנסת ואנחנו נקבע את זה.
יריב לוין: אבל אתה לא יכול לפצל את זה מהחוק השני.
<ארבל אסטרחן: חוק יסוד תמיד נדון בוועדת החוקה.
אברהם מיכאלי: לנשיא מדינה אין ועדה משלו.
יריב לוין: אבל אתה לא יכול לעשות לשני החוקים הליך במקום אחר.
אורי מקלב: היועצת המשפטית אומרת שכל הסיבה שאנחנו מעבירים לוועדת החוקה היא שזה הגיע ביחד, בעצם החוק - -
יריב לוין: אתה רוצה להעביר את הנושא לוועדה לביקורת המדינה?
אורי מקלב: אבל אין שום קשר.
אורי מקלב: במקרה אתם אותם מציעים ובמקרה זה הגיע ביחד.
יריב לוין: זה לא במקרה הגיע ביחד.
יריב לוין: אני אזכיר לך שאנחנו תיאמנו להעלות את זה בוועדת השרים במקביל, לא במקרה, בגלל שזה אותו עניין ואי-אפשר לעשות שתי החלטות שונות באותו נושא.
אורי מקלב: זה אותו היגיון אבל הנושא הוא אחר, זה מבקר המדינה וזה הנשיא.
אורי מקלב: זה נכון שהרעיון של מי שמציג מועמדות או שחותם על משהו, לא יכול אחר כך לחתום על משהו אחר.
אורי מקלב: ההיגיון הוא אותו היגיון, אבל אלה שני דברים שונים.
יריב לוין: אתה הרי רוצה לגמור את העניין, לא רוצה להגיע עם שתי החלטות שונות בשתי הוועדות.
צחי הנגבי: העניין ביסודו הוא טכני.
צחי הנגבי: בסך הכול נדרשת הרמוניה בעניין הזה.
צחי הנגבי: אני חושב שוועדת החוקה תקדיש לזה לפחות חמש דקות.
צחי הנגבי: אנחנו מעלים להצבעה את ההצעה להעביר את הנושא לדיון בוועדת החוקה, חוק ומשפט.
צחי הנגבי: בעד – רב
צחי הנגבי: אנחנו פותחים את ישיבת הוועדה.
צחי הנגבי: יש לנו שתי ישיבות היום.
צחי הנגבי: ישיבה זו כונסה לבקשתה של חברת הכנסת מיכל רוזין שתציג תיכף את בקשתה.
צחי הנגבי: יש לנו גם בשעה 11:00 את הישיבה הקבועה שנועדה לדון בכמה וכמה נושאים.
צחי הנגבי: אבל ראשון ראשון ואחרון אחרון.
צחי הנגבי: אני אבקש להקריא את הנושא: בקשת יושבת-ראש הוועדה לבחינת בעיית העובדים הזרים להעברת הצעת חוק למניעת הסתננות (עבירות ושיפוט) איסור הוצאה מישראל של כספי מסתנן מוועדת הפנים והגנת הסביבה לוועדה לבחינת בעיית העובדים הזרים.
צחי הנגבי: מיכל, בבקשה.
מיכל רוזין: הטיעון המרכזי שאני עומדת להעלות פה הוא שהצעת החוק המדוברת מצויה לחלוטין בתחום סמכותה של הוועדה המיוחדת לבעיית העובדים הזרים שיש לה גם את המומחיות וגם את הידע לדון באופן רחב ובאופן מעמיק בהצעת החוק הזאת.
מיכל רוזין: הסמכויות שנקנו מהכנסת שבחרה, אני חייבת לומר, לא רק להקים את הוועדה הזאת אלא לחזור ולהקים אותה שוב בכנסת הזאת, כולנו הצבענו הצבעה נוספת בתחילת המושב שבה קבענו שיש צורך להקים מחדש את הוועדה לבחינת בעיית העובדים הזרים.
מיכל רוזין: שני הסעיפים האחרונים בסמכויות הוועדה שאומרים דרכי ההתנהגות ביחס לעובדים זרים בעת החזרתם לארצות מולדתם וחקיקה שנוגעת לעובדים זרים, אין ספק שהם מחייבים את העברת הנושא לוועדה לבחינת בעיית העובדים הזרים.
מיכל רוזין: יותר מזה, דברי ההסבר להצעת החוק מציינים בפירוש כי הנחת המוצא של הצעת החוק היא שמרבית המגיעים לישראל ללא היתר הם מהגרי עבודה.
מיכל רוזין: כלומר, זאת הנחה של מדינת ישראל.
מיכל רוזין: הצעת החוק לא מניחה שהם פליטים, מבקשי מקלט.
מיכל רוזין: היא מניחה שהם מבקשי עבודה ושהמטרה שהם מגיעים לכאן היא לעבוד ולהוציא את כספם החוצה, ולכן מלכתחילה הממשלה מבקשת לחוקק את החוק הזה.
מיכל רוזין: יש פה סעיפים נוספים שנוגעים בסמכויות הוועדה שעובדים כאן עובדים זרים וזה פיקוח על העסקת עובדים זרים, תנאי עבודתם של העובדים הזרים, התנהלות הממשלה ביחס להעסקת עובדים זרים, וטיפול בבעיות הקשורות להיתרי העסקה לעובדים, השפעת העובדים הזרים על שוק העבודה והתעסוקה בישראל.
מיכל רוזין: הוועדה הזאת הוועדה המיוחדת לבחינת בעיית העובדים הזרים הוקמה בכנסת וחודשה שוב.
מיכל רוזין: הוועדות הסטטוטוריות הקיימות אף אחד לא דן בחשיבותן או האם צריך אותן או לא צריך אותן.
מיכל רוזין: בוועדות המיוחדות יש דיון כל כנסת מחדש האם להקימן.
מיכל רוזין: היתה החלטה של כל הכנסת ברוב קולות, בתמיכת קואליציה גורפת, שצריך להקים את הוועדה הזאת.
מיכל רוזין: אני טוענת שאין פה בעצם מחלוקת עניינית מהותית כי מהותית ועניינית נכון שהוועדה לבחינת העובדים הזרים תדון בהצעת החוק הזאת.
מיכל רוזין: אני טוענת שיש פה אך ורק שיקולים פוליטיים שהם זרים לעניין והם לא באינטרסים של הכנסת והם לא מכבדים את מעמדה של הכנסת.
צחי הנגבי: חברת הכנסת רגב.
מירי רגב: קודם כל, אני חושבת שיש חשיבות מאוד גדולה להקמת ועדת עובדים זרים.
מירי רגב: אני כבר בירכתי גם את מיכל חברתי שעומדת בראש הוועדה הזאת.
מירי רגב: אין לי ספק שהיא תעשה עבודה מצוינת.
מירי רגב: אבל בדבריה היא אמרה את התשובה.
מירי רגב: היא לא ועדה סטטוטורית.
מירי רגב: ועדה סטטוטורית היא ועדת הפנים.
מירי רגב: תחום סמכותה של ועדת הפנים מאז ומעולם על-פי התקנון הוא לטפל בכל אלה שנכנסים למדינת ישראל ויוצאים ממדינת ישראל.
מירי רגב: זה תחת סמכות ועדת הפנים.
מירי רגב: בכל מקרה, דין רציפות חל על זה שבוועדה שבה דנו בעבר בהצעת החוק, היא חוזרת לאותה ועדה.
מירי רגב: התחום והנושא הזה עלה בוועדת הפנים, היא הוכנה לקריאה שנייה-שלישית, היה על זה דין רציפות, ולכן אין בכלל שאלה שהצעת החוק הספציפית הזאת ודאי צריכה לעבור לוועדת הפנים.
מירי רגב: כל החוקים בסוגיית עובדים זרים, כניסה לארץ, יציאה מהארץ, צריכים להגיע לוועדת הפנים.
מירי רגב: ועדת העובדים הזרים היא לא ועדה סטטוטורית.
מירי רגב: זו ועדה חשובה שמתפקידה באמת לפקח על הסוגיות של עובדים זרים, לטפל בסוגיות של עובדים זרים, אבל בוודאי לא לקחת מסמכות של ועדה סטטוטורית.
מירי רגב: לכן, אני חושבת שהדיון הזה צריך להסתכם בכך שהנושא הזה צריך לחזור לוועדת הפנים.
מירי רגב: זה מסמכות ועדת הפנים על-פי תקנון הכנסת וזה מה שצריך לעשות.
צחי הנגבי: חבר הכנסת רותם.
דוד רותם: החוק הזה הוא חוק שצריך לדון בו מאוד לעומק.
דוד רותם: אני חושב שהניסיון של ועדת הפנים בחקיקה מהסוג הזה הוא הרבה יותר גדול.
מיכל רוזין: ועדת הפנים עם כל הנושאים שיש לה, האם יש לה זמן לדון לעומק בנושא?
דוד רותם: כן, לעומק.
דוד רותם: היא הרבה יותר ראויה לצורך חקיקה עמוקה כזאת.
דוד רותם: שיהיה ברור, אני לא רוצה ושאף אחד לא יעלה בדעתו להעלות את הרעיון שאולי צריך להעביר את זה לוועדת החוקה, לא.
דוד רותם: זה לא צריך להיות בוועדת חוקה.
דוד רותם: זה צריך להיות בוועדת הפנים.
דוד רותם: זו ועדה שיודעת לדון בחקיקה, זו ועדה שעוסקת בחקיקה.
דוד רותם: זה חוק עם הרבה בעיות שצריך להעמיק בו ולדון בו.
צחי הנגבי: ארבל, משהו על ההיסטוריה של החוק.
צחי הנגבי: אני פחות חי את ההיסטוריה של מה שקרה עם החוק בעבר.
<ארבל אסטרחן: החוק נדון בעבר בוועדת הפנים גם כשהיתה קיימת הוועדה המיוחדת.
צחי הנגבי: והובא על-ידי הממשלה מתי?
<ארבל אסטרחן: אולי תומר יידע להגיד.
<תומר רוזנר: החוק הובא לכנסת ביולי 2012, נדון ואושר כבר לקריאה שנייה ושלישית בוועדת הפנים.
צחי הנגבי: משרד הפנים הציג אותו?
מירי רגב: משרד המשפטים העביר את זה, זה היה נאמן.
צחי הנגבי: אז הוא עבר בקריאה ראשונה, הוא נדון בוועדת הפנים.
צחי הנגבי: אושר לקריאה שנייה ושלישית.
צחי הנגבי: לא היה דיון בקריאה שנייה ושלישית עקב הבחירות.
צחי הנגבי: הוחל עליו עכשיו דין רציפות.
<ארבל אסטרחן: צריך לזכור שהוועדה לעובדים זרים היא אכן ועדה שיכולה לחוקק.
<ארבל אסטרחן: זה לא שהיא לא יכולה לעשות.
דוד רותם: כל ועדה יכולה לחוקק, אפילו ועדת הכנסת יכולה לחוקק.
יצחק הרצוג: קודם כל, יש לי כבוד רב לוועדת הפנים וגם לעומדת בראשה.
יצחק הרצוג: לגופו של עניין, אם הכנסת החליטה שתהיה ועדה מיוחדת לנושא העובדים הזרים היא צריכה לעסוק בכל ההיבטים שנוגעים לעובדים הזרים.
יצחק הרצוג: זה היבט ישיר שעוסק בסוגיית העובדים הזרים, ולכן אני חושב שעם כל הכבוד שאנחנו רוחשים לוועדת הפנים המקום הראוי לכך הוא בוועדה לעניינים העובדים הזרים.
צחי הנגבי: לא מפריע לך שתחילת הדיון היה בוועדה מסוימת?
צחי הנגבי: כי אנחנו הרבה שנים פה וכמעט אינני זוכר מקרה שמשהו שהחל בקריאה ראשונה עבר באמצע לוועדה אחרת.
יצחק הרצוג: אני לא יודע מה היתה אז הסיבה לעניין הזה.
יצחק הרצוג: זה שיקול שאי-אפשר להתעלם ממנו, אבל בכל זאת אני מעלה את הנקודה העקרונית.
<ארבל אסטרחן: פה כדאי אולי להזכיר שלפי התקנון החדש אם לא היינו במצב של רציפות היינו באותה כנסת אחרי שוועדה החלה לדון בהצעת חוק אי-אפשר להעביר מוועדה לוועדה אלא בהסכמת הוועדה שאליה זה עבר.
<ארבל אסטרחן: אבל במקרה של רציפות התקנון קובע חריג מיוחד, ולכן הבקשה היא אפשרית כרגע כל עוד ועדת הפנים לא החלה לדון בזה בכנסת הנוכחית.
<ארבל אסטרחן: מבחינת התקנון אפשר להעביר.
צחי הנגבי: התייחסויות נוספות, בבקשה.
משה זלמן פייגלין: האם אפשר קצת שקט כאן?
משה זלמן פייגלין: האם אפשר להעיר הערה?
משה זלמן פייגלין: כשאנחנו פה דנים כל העוזרים הפרלמנטרים מנהלים דיונים בפני עצמם.
משה זלמן פייגלין: לי לפחות קשה להתרכז.
דוד רותם: אחרת איך נדע מה להצביע?
משה זלמן פייגלין: אני ביקשתי כמה פעמים בנימוס, רמזתי לכם.
צחי הנגבי: רבותי, ההערה נרשמה.
צחי הנגבי: העוזרים והעוזרות לקחו אותה לתשומת לב.
משה זלמן פייגלין: לעצם העניין, "באופן מפתיע" במירכאות כפולות ומכופלות חלוקת הדעות כאן היא לחלוטין פוליטית, חברתי חברת הכנסת רוזין.
מיכל רוזין: מאוד מפתיע.
משה זלמן פייגלין: הרי זה לגמרי ברור, אז בואו נהיה כנים עם עצמנו.
משה זלמן פייגלין: בסופו של דבר, השאלה שעומדת כאן על הפרק זה לא היכן זה יידון אלא מה כל אחד מאיתנו חושב על החוק הזה.
משה זלמן פייגלין: כמי שביקר בשטח, ראה את הסיוט המחריד שעובר על תושבי דרום תל-אביב, אעשה הכול על מנת שהחוק הזה יעבור.
משה זלמן פייגלין: לי נדמה שיש יותר סיכוי שהוא יטופל במרץ ויעבור במקום שבו הוא נמצא עכשיו מאשר במקום אחר, ולכן אני מעדיף ששם הוא יישאר.
צחי הנגבי: חבר הכנסת מקלב.
אורי מקלב: נדמה לי, אני לא בטוח, אדוני היושב-ראש, אולי חל עליי חוק הרציפות של חברי כנסת שדנו בחוק הזה בקדנציה הקודמת, ועכשיו אני אמור גם ללוות את זה גם בקדנציה הזאת.
אורי מקלב: כחבר ועדת הכנסת, אני תומך לאורך כל הזמן בהעברת חוקים, או כמה שאפשר יותר נושאים, בוודאי גם חוקים, לוועדת הקטנות היותר.
אורי מקלב: מטבע הדברים, הן פחות עסוקות, יש יותר זמן.
צחי הנגבי: אתה בעד שוויון בנטל.
אורי מקלב: שוויון בנטל בנושא הוועדות, ודאי.
אורי מקלב: אני תמיד תומך בעניין הזה.
אורי מקלב: אבל במקרה הזה כאחד שהשתתף בתוך הדיונים, ולא מסכים לכל החוק הזה, הנושא הוא כותרת אחת והיא על המורכבות והבעייתיות בהחרמת כסף.
אורי מקלב: במקרה הזה זה עובדים זרים.
אורי מקלב: אנשים מגיעים לביקורת הגבולות, איך קובע הפקיד ומי מכריע?
אורי מקלב: הניסיון האמיתי שיש ליועצים המשפטיים ולפקידות ולוועדת הפנים הוא הרבה הרבה יותר והרבה יותר מהותי מכפי שיהיה עכשיו לוועדה חדשה שתדון בזה, על אף שבאופן כללי אני חושב שצריך להעביר חוקים ודברים אחרים לוועדות משנה או לוועדות יותר קטנות, ואני אומר את זה כאן בוועדת הכנסת.
צחי הנגבי: זכות המילה האחרונה למיכל רוזין, בבקשה.
מיכל רוזין: מספר נקודות.
מיכל רוזין: אני רוצה לחזור שוב על הדברים.
מיכל רוזין: כמו שאמרה היועצת המשפטית, בהחלט הוועדה הוסמכה לדון בחקיקה שנוגעת לעובדים הזרים, וגם לדרכי ההתנהגות ביחס לעובדים זרים בעת החזרתם לארצות מולדתם.
מיכל רוזין: כלומר, יש לה סמכות מלאה לדון בכל הנושאים, גם בכניסה ויציאה.
מיכל רוזין: כל הנושאים שהזכרת שוועדת הפנים יכולה לדון בהם, בהחלט הוועדה הזאת מוסמכת לדון בהם.
מיכל רוזין: אני חושבת שגם החשש, וזה בסדר שיש לנו עמדות שונות, ואף אחד מאיתנו לא מסתיר את עמדותיו וטוב שכך, לכן הכנסת מתקיימת והיא מעלה את עמדותינו בצורה נאותה.
מיכל רוזין: אני חושבת שיש גם בתקנון - תתקני אותי ארבל אם אני טועה - איזושהי חובה על ראש ועדה לנהל דיונים בהצעת חוק שמועברת אליו או בנושאים שמועברים אליו.
מיכל רוזין: הוא לא יכול פשוט לדחות או לא לקיים את הדיונים.
מיכל רוזין: האם אני צודקת?
אברהם מיכאלי: זה לא חל על כל יושבי-ראש ועדה.
אברהם מיכאלי: יש יושבי-ראש ועדה שילמדו אותך איך דוחים חוק שלוש שנים.
מיכל רוזין: שוב, אז אם החשש שאני אצור דיונים יותר מעמיקים ושאנחנו נצטרך לשמוע עוד היבטים ולא סתם לחוקק מבלי לדון בעניין אז החשש מוצדק.
מיכל רוזין: אם החשש שאני אעכב את החקיקה או לא אקיים אותה, החשש לא מוצדק כי התקנון דואג לזה.
מיכל רוזין: אני רוצה להציע הצעת פשרה והיא להקים ועדה משותפת.
מיכל רוזין: אני חושבת שזה יאפשר.
מירי רגב: שום ועדה משותפת, דין רציפות ודי.
מיכל רוזין: זה מראה שההתנגדות היא לא עניינית.
מיכל רוזין: לוועדת פנים יש יושבת-ראש מלאת מרץ שפועלת בהרבה מאוד נושאים והרבה מאוד ועדות עם הרבה מאוד סיורים.
מיכל רוזין: אני חוששת שלא יהיה זמן לעומק ואני מציעה ועדה משותפת.
מיכל רוזין: אני חושבת שזו הצעה שתמנע את מה שחבר הכנסת פייגלין העלה, אולי את החשש שהנושא ייתקע או לא יקודם.
מיכל רוזין: היא תמריץ אותי מספיק – אני בטוחה, למרות שאני מלאת מרץ בזכות עצמי.
מירי רגב: את לא זקוקה לתמרוץ ואני מתנגדת כבר לוועדה משותפת.
מיכל רוזין: אז אני אשמח לשמוע התנגדות מהותית כי אין פה התנגדות מהותית.
מירי רגב: אני חושבת שצריך להביא את זה להצבעה.
מירי רגב: עם כל הכבוד, די.
מירי רגב: הנושא הזה הוא פרופר של ועדת הפנים, דין רציפות.
מיכל רוזין: זה זלזול של הכנסת בוועדה שהיא הקימה.
מירי רגב: שום זלזול של הכנסת ושום דבר.
צחי הנגבי: רבותי, הבקשה הוגדרה כפי שהיא הוגדרה ואני מעלה אותה להצבעה.
צחי הנגבי: מי בעד הבקשה של חברת הכנסת מיכל רוזין להעביר את הנושא לוועדה בראשותה?
מיכל רוזין: אני מצביעה במקום - - -
צחי הנגבי: בעד – 2
צחי הנגבי: תודה, הבקשה נדחתה.
צחי הנגבי: בשעה 11:00 נפגשים.
מירי רגב: תודה רבה, כבוד היושב-ראש.
צחי הנגבי: רבותי, אנחנו פותחים את הישיבה.
צחי הנגבי: על סדר יומנו כמה וכמה נושאים.
צחי הנגבי: הנושא הראשון על סדר יומנו הוא הקמת ועדה משותפת לוועדת החוקה, חוק ומשפט ולוועדת הכספים לעניין חוק נכסים של נספי השואה (השבה ליורשים והקדשה למטרות סיוע והנצחה).
צחי הנגבי: אני אקרא את הצעת ההחלטה.
צחי הנגבי: "בהתאם להוראת סעיף 54(ג)(1ׂׂ) לחוק נכנסים של נספי השואה (השבה ליורשים והקדשה למטרות סיוע והנצחה) מחליטה ועדת הכנסת להקים ועדה משותפת של ועדת החוקה, חוק ומשפט וועדת הכספים.
צחי הנגבי: חמישה חברים מכל ועדה.
צחי הנגבי: מטעם ועדת החוקה, חוק ומשפט: חברי הכנסת דוד רותם שעל-פי החוק הוא גם יושב-ראש הוועדה הזאת, שולי מועלם-רפאלי, קארין אלהרר, מירב מיכאלי ואברהם מיכאלי.
צחי הנגבי: מטעם חברי ועדת הכספים: אלעזר שטרן, ראובן ריבלין, זבולון קלפה, זהבה גלאון ויעקב ליצמן.
צחי הנגבי: " הערות, בבקשה.
משה גפני: לי יש הערות, אדוני היושב-ראש.
משה גפני: באופן עקרוני זה בסדר.
משה גפני: אבל קובעים ועדות משותפות כשאצלנו ביהדות התורה יש חברים גם בוועדת החוקה, גם בוועדת הכנסת וגם בוועדת הכספים.
משה גפני: אנחנו ביקשנו שבוועדה המשותפת של תקציב הכנסת שהיא ועדה משותפת של ועדת הכנסת ושל ועדת הכספים יהיה נציג יהדות התורה בוועדת הכנסת.
משה גפני: לגבי הוועדה המשותפת של חוץ וביטחון - אני לא מדבר על זה עכשיו.
משה גפני: מה שקורה - חבר הכנסת ליצמן אנחנו מעוניינים שהוא יהיה בכל הוועדות אבל אנחנו גם רוצים שחבר הכנסת מקלב יהיה בכל הוועדות.
משה גפני: כיוון שבבחירות האלה קיבלנו רק שבעה מנדטים, בעזרת השם בבחירות הבאות נקבל יותר.
משה גפני: אנחנו מבקשים שיהיה סדר עם העניין הזה כי לא התייעצו איתנו.
משה גפני: אם חבר הכנסת ליצמן כאן בוועדה לנכסי השואה אז אנחנו מבקשים שחבר הכנסת מקלב יהיה בתקציב הכנסת.
משה גפני: המצב הזה הוא לא בסדר, מבחינתנו.
משה גפני: אצלנו יש חלוקה.
צחי הנגבי: גם שם הכניסו את ליצמן?
משה גפני: לא אכפת לי לאשר את זה, אבל שישנו שם.
משה גפני: זה קצת מסובך כי אורי מקלב מגיע מוועדת החוקה - - -
צחי הנגבי: יו"ר ועדת הכספים לא דיבר איתך על שתי הוועדות האלה?
צחי הנגבי: אני מדבר על חבר הכנסת מקלב, לא פנה אליך.
משה גפני: ראינו את זה יחד.
משה גפני: גם בפעם הקודמת ראינו את זה בדיעבד וגם עכשיו אנחנו רואים את זה בדיעבד.
משה גפני: שלא תהיה אי-הבנה, חבר הכנסת ליצמן צריך להיות באחת הוועדות המשותפות וחבר הכנסת מקלב צריך להיות באחת הוועדות המשותפות.
צחי הנגבי: אני מבין את העניין.
צחי הנגבי: אנחנו נמתין עם הנושא הזה לישיבה אחרת כי חשוב ש- - -.
צחי הנגבי: אני אעשה שיחה עם יושב-ראש ועדת הכספים.
משה גפני: לפי דעתי אפשר לאשר את זה, ובתנאי שבוועדת תקציב הכנסת - - -
צחי הנגבי: הדבר השני בוועדת הכנסת כבר אושר, אבל מה שאתה מציע שנחזיר את זה ממילא לדיון.
צחי הנגבי: אז בוא לא נחליט עכשיו.
צחי הנגבי: אם יש התנגדות - - -
משה גפני: אוקיי, טוב.
משה גפני: אבל שלא תהיה אי-הבנה.
משה גפני: ביהדות התורה, בניגוד למפלגות אחרות, חיים בשלום.
צחי הנגבי: כן, כן - ברור.
דוד רותם: אנחנו יודעים שחיים בשלום.
משה גפני: אנחנו חיים בשלום ואתם מפחדים.
צחי הנגבי: על סמך השלום הזה אנחנו רוצים בכל זאת לסייע לכם.
צחי הנגבי: הנושא הזה הוצג לוועדה.
צחי הנגבי: אני אקריא את השמות שוב: "מוועדת חוקה: דוד רותם שהוא היושב-ראש, שולי מועלם-רפאלי, קארין אלהרר, מירב מיכאלי ואברהם מיכאלי.
צחי הנגבי: מוועדת הכספים: אלעזר שטרן, רובי ריבלין, זבולון קלפה, זהבה גלאון ויעקב ליצמן.
צחי הנגבי: ".
צחי הנגבי: אני רק אשאל עוד שאלה את היושב-ראש.
צחי הנגבי: מבחינתך, זה לא דחוף לאישור, זה יכול להמתין לישיבה הקרובה?
דוד רותם: זה די דחוף, זה יכול להמתין לישיבה הבאה כי אנחנו צריכים, לאשר להם תקציב.
צחי הנגבי: ברור, אוקיי.
צחי הנגבי: אנחנו נשת
צחי הנגבי: דל אולי עוד היום לראות - - -
צחי הנגבי: בוא נעשה כך כדי לאפשר, אנחנו נאשר את זה בכפוף לכך שלא תהיה לנו בעיה עם מה שאתה הצעת.
צחי הנגבי: ואם אני לא אחזור לוועדה ואבקש דיון נוסף אז מה שנאשר היום יהיה תקף ונוכל להודיע על כך בכנסת.
צחי הנגבי: האם זה מקובל?
צחי הנגבי: אוקיי, מי בעד ההצעה ירים את ידו?
צחי הנגבי: בעד - כולם
צחי הנגבי: ההרכב הזה כרגע אושר בכפוף למה שאני ציינתי לפרוטוקול.
צחי הנגבי: הנושא הבא על סדר היום: אישור לנשיא הפרלמנט האירופי לנאום במליאת הכנסת בשפתו, לפי סעיף 22 לתקנון הכנסת, את הסמכות הזאת, לאשר לאורחי הכנסת לנאום בשפתם.
צחי הנגבי: אנחנו מביאים בפני הוועדה את בקשת יושב-ראש הכנסת שוועדת הכנסת תאשר לנשיא הפרלמנט האירופי מר מרטין שולץ לשאת דברים בשפתו בדיון שאמור להתקיים בעשירי ביולי.
צחי הנגבי: מזכירת הכנסת, בבקשה.
אברהם מיכאלי: באיזה שפה הוא מדבר?
<ירדנה מלר הורוביץ: האורח ידבר בשפה הגרמנית, יהיה תרגום סימולטני.
<ירדנה מלר הורוביץ: זה יהיה בעשרה ביולי.
<ירדנה מלר הורוביץ: זו ישיבה מאוד חשובה וחגיגית.
<ירדנה מלר הורוביץ: ידבר יושב-ראש הכנסת.
יצחק הרצוג: מרטין שולץ הוא ידיד ישראל מובהק, אחד מהתומכים הכי גדולים של ישראל היום באירופה.
<ירדנה מלר הורוביץ: נכון, לכן אנחנו מבקשים.
צחי הנגבי: מידיד ישראל אנחנו מבקשים שלפחות משפט אחד יאמר בעברית.
צחי הנגבי: למשל, שלום חברים.
יצחק הרצוג: אני מניח שהוא יגיד בעברית.
יצחק הרצוג: אני אדאג לסמס לו.
אברהם מיכאלי: אדוני היושב-ראש, יש לנו כבר תקדימים.
צחי הנגבי: זה נעשה פה כמובן עשרות פעמים.
אברהם מיכאלי: - - -יש חובת מחאה עדיין.
צחי הנגבי: אנחנו מעלים את הנושא להצבעה.
צחי הנגבי: לפנינו הצעה של נשיאות הכנסת, המלצה לוועדה בנוגע למועדי הכנסים.
צחי הנגבי: ההצעה חולקה לחברים.
צחי הנגבי: אני אקרא לטובת הפרוטוקול את ההמלצה כולה.
צחי הנגבי: אם יהיה דיון או שאלות אז מזכירת הכנסת תענה.
צחי הנגבי: "בהמשך להחלטה הוועדה המסדרת מחודש מרץ מחליטה ועדת הכנסת, בהתאם להוראות סעיף 18 לתקנון הכנסת וסעיף 9 לחוק הכנסת לאשר את קביעת יושב-ראש הכנסת לאחר התייעצות עם סגניו בדבר שינוי במועד סיום כנס הקיץ של המושב הראשון ומועדי המושב השני של הכנסת התשע-עשרה כדלקמן: המושב הראשון של הכנסת התשע-עשרה - כנס הקיץ נפתח ביום ראשון, ה-21.4, ויסתיים ביום ראשון, כ"ח באב התשע"ג, ה-4 לאוגוסט 2013".
צחי הנגבי: למעשה, זה מה שאנחנו אמורים לדעת.
<ירדנה מלר הורוביץ: אני רוצה לסבר את האוזן.
<ירדנה מלר הורוביץ: מה שקרה הוא שאנחנו תיקנו את חוק יסודות התקציב והתקציב יכול להיות מאושר עד ה-31 ביולי.
<ירדנה מלר הורוביץ: לכן, נדרש השבוע הזה.
<ירדנה מלר הורוביץ: אנחנו מאריכים את כנס הקיץ בשבוע כדי לאפשר את החקיקה בשנייה ושלישית של חוק התקציב.
צחי הנגבי: על-פי השינוי שהוחלט עליו בחוק יסודות התקציב.
צחי הנגבי: זה התאמת ההחלטה של - - -
אברהם מיכאלי: זה אומר שחברי כנסת לא ייקחו חופשה עם הילדים שלהם כל הקיץ.
דוד רותם: חבר הכנסת מיכאלי, חברי הכנסת מקבלים משכורות בשביל לעבוד, לא בשביל - - -
אברהם מיכאלי: אל תדבר לי עכשיו בהטפות מוסר.
<ירדנה מלר הורוביץ: כנס הקיץ יימשך 15 שבועות.
<ירדנה מלר הורוביץ: זה נכון שזה ארוך יותר משנה שעברה, אבל יש אילוצים.
<ירדנה מלר הורוביץ: כינון הממשלה היה באמצע שנת התקציב.
משה גפני: אין בעיה, זה בסדר.
משה גפני: אבל מה יהיה אם אנחנו נפיל את התקציב קודם ואני מקווה שזה יקרה?
צחי הנגבי: אז יהיה לנו יותר זמן עם הילדים שלנו בארבע השנים הבאות.
צחי הנגבי: "המושב השני של הכנסת התשע עשרה: כנס החורף 2013 - 2014 ייפתח ביום ראשון, ט' בחשוון תשע"ד, 13 לאוקטובר 2013.
צחי הנגבי: יסתיים ביום ראשון, כ"א באדר ב' התשע"ד, 23 למרץ 2014.
צחי הנגבי: כנס הקיץ 2014 ייפתח ביום ראשון, י"א באייר תשע"ד, 11 למאי 2014".
אורי מקלב: לא נגיע לזה.
משה גפני: נגיע, בעזרת השם, בריאים ושלמים בלי הממשלה הנוכחית.
צחי הנגבי: "הוא יסתיים ביום ראשון, ז' באב התשע"ד, 3 באוגוסט 2014.
צחי הנגבי: המושב השלישי של הכנסת התשע עשרה: כנס החורף 2014 ייפתח ביום ראשון, ב' בחשוון התשע"ה, ה-26.10.2014.
צחי הנגבי: "
משה גפני: למה אתה הולך כל כך רחוק?
צחי הנגבי: אנחנו מרחיקי ראות.
צחי הנגבי: אם אין התנגדות אנחנו נאשר, בבקשה.
צחי הנגבי: אין מתנגדים, פה אחד.
צחי הנגבי: הנושא הלפני אחרון בסדר-היום הוא קביעת ועדה לדיון בהצעה להיום.
צחי הנגבי: יש הצעה לסדר-היום בנושא: גוגל בישראל של חברי הכנסת נחמן שי ורונן הופמן.
צחי הנגבי: במליאה היו שתי הצעות: ועדת טכנולוגיה או ועדת חוץ וביטחון.
צחי הנגבי: יו"ר ועדת המדע והטכנולוגיה מבקש להעביר את ההצעה אליו.
משה גפני: סגן שר החוץ הציע - - -
יריב לוין: אני מציע שכך נעשה, שנעביר את זה ל - - -
צחי הנגבי: זה טבעי והגיוני.
צחי הנגבי: ועדת החוץ והביטחון לא קשורה.
<קריאה: גפני, כולנו בעדך.
צחי הנגבי: מי בעד ההצעה להעביר לוועדת המדע והטכנולוגיה?
משה גפני: < 1.
משה גפני: הצעת חוק יסוד: תקציב המדינה לשנים 2009 עד 2012 ולשנת 2013 (הוראות מיוחדות)(הוראת שעה)(תיקון מס' 3)>
צחי הנגבי: רבותי, הנושא האחרון הוא נושא חשוב.
צחי הנגבי: הוא אומנם בהסכמה, אין עליו מחלוקת, בין כלל הצדדים בבית.
צחי הנגבי: אנחנו נקריא את הסיכום שהיה בוועדת ההסכמות: סדרי הדיון בהצעות החוק הבאות בקריאה שנייה ושלישית, בהתאם לסיכום שהושג בוועדת ה- - -
יצחק הרצוג: לא היתה ועדת הסכמות.
יריב לוין: לא, היתה טלפונית.
יצחק הרצוג: כן, אבל התעוררה שאלה משפטית שאני תיכף - - -
יריב לוין: בסדר, אבל היא לא רלוונטית לעניין הזה.
יריב לוין: אנחנו לא מאשרים את שעת ההצבעה.
צחי הנגבי: השאלה שאתה מעלה היא לא רלוונטית לעניין הזה.
צחי הנגבי: מדובר על שתי הצעות החוק: הצעת חוק יסוד: תקציב המדינה לשנים 2009 עד 2012 - - -
משה גפני: מה צריך לקבוע פה?
צחי הנגבי: את סדרי הדיון.
צחי הנגבי: אני מסביר, אני מקריא: "הנמקת ההסתייגויות בקריאה השנייה והשלישית בשתי הצעות החוק תהיה במשולב ללא שינוי במסגרת הזמן להנמקת כל הסתייגות - 5 דקות.
צחי הנגבי: לא השתנה כלום.
צחי הנגבי: מסגרת הזמן שעומדת נשארה.
אברהם מיכאלי: כמה שעות מוערך?
יצחק הרצוג: נכון לעכשיו, זה יהיה 13 שעות.
צחי הנגבי: תלוי מי יגיע לנמק את הסתייגויותיו.
צחי הנגבי: זה יכול להיות הרבה הרבה שעות, לילה.
משה גפני: זה חייב להיות היום?
משה גפני: אולי נעשה את זה מחר?
אברהם מיכאלי: צריך להודיע על זה, אדוני היושב-ראש.
אברהם מיכאלי: אם אנחנו מאריכים כרגע את השעות האלה צריך ליידע בהתאם את כל הסיעות כדי שייערכו לזה.
יצחק הרצוג: הן יודעות.
צחי הנגבי: זה על דעת הכול.